ހޮނިހިރު ދުވަހުން ސުންނަތް ރޯދަހިފުން ނަހީވެގެންވާކަމަށް ދަލީލު ކުރާ ރިވާޔަތަކީ އަންނަނިވި ރިވާޔަތެވެ. عَنْ عَبْدِ اللَّهِ بْنِ بُسْرٍ عَنْ أُخْتِهِ أَنَّ رَسُولَ اللَّهِ صَلَّى اللَّهُ عَلَيْهِ وَسَلَّمَ قَالَ : ( لا تَصُومُوا يَوْمَ السَّبْتِ إِلا فِيمَا افْتَرَضَ اللَّهُ عَلَيْكُمْ ، فَإِنْ لَمْ يَجِدْ أَحَدُكُمْ إِلا لِحَاءَ عِنَبَةٍ ، أَوْ عُودَ شَجَرَةٍ فَلْيَمْضُغْهُ ) صححه الألباني في “الإرواء” (960) وقَالَ أَبُو عِيسَى الترمذي : هَذَا حَدِيثٌ حَسَنٌ ، وَمَعْنَى كَرَاهَتِهِ فِي هَذَا أَنْ يَخُصَّ الرَّجُلُ يَوْمَ السَّبْتِ بِصِيَامٍ لأَنَّ الْيَهُودَ تُعَظِّمُ يَوْمَ السَّبْتِ ” انتهى الترمذي (744) وأبو داود (2421) وابن ماجه (1726) މާނައީ: عبد الله بن بسر އެކަލޭގެފާނުންގެ އުޚްތުގެ ކިބައިން ރިވާކުރައްވާފައިވެއެވެ. ހަމަކަށަވަރުން ކީރިތި ރަސޫލާ صلى الله عليه وسلم ޙަދީޘްކުރެއްވިއެވެ. ތިޔަބައިމީހުންގެ މައްޗަށް މާތް ﷲ ފަރުޟުކުރައްވާފައިވާ ރޯދައެއް މެނުވީ ހޮނިހިރުދވަހު ނުހިފާހުށިކަމެވެ. (އެދުވަހު ރޯދައަށްހުރި މީހަކު) (ރޯދަވީއްލުމަށްޓަކައި) މޭބިސްކަދުރުގެ ތޮށިފަށެއް ނުވަތަ ގަހެއްގެ މޫކޮޅެއްމެނުވީ ނުލިބުނުމީހާ ފަހެ އެއެއްޗެއް ނަމަވެސް ހަފާލާހުށިކަމެވެ.” ( އެބަހީ: އެފަދަ އެއްޗަކުން ނަމަވެސް ރޯދަ ވީއްލާހުށިކަމެވެ.) أَبُو عِيسَى الترمذي ވިދާޅުވިއެވެ: هَذَا حَدِيثٌ حَسَنٌ ، وَمَعْنَى كَرَاهَتِهِ فِي هَذَا أَنْ يَخُصَّ الرَّجُلُ يَوْمَ السَّبْتِ بِصِيَامٍ لأَنَّ الْيَهُودَ تُعَظِّمُ يَوْمَ السَّبْتِ ” انتهى މީ ޙަސަންދަރަޖައިގެ ޙަދީޘެކެވެ. މިތަނުގައި ހޮނިހިރުދުވަހު ރޯދަހިފުން ކަރާހަތްތެރިވުމުގެ މުރާދަކީ ހޮނިހިރުދުވަސް ޚާއްޞަކޮށްގެން ރޯދަހިފުމެވެ. އެހެނީ ހޮނިހިރު ދުވަހަކީ ޔަހޫދީން މާތްކޮށްހިތާ ދުވަހެކެވެ. “